# Te Reo Whakatipu me te Haumaru Kua Tīmata Te Anga Whakamua

Tā Te Reo Whakatipu me te Haumaru he ingoa o ētahi ratonga whakawhanake kounga hou e rua e tīmata ai hei te waenga tau o 2024. I tautokona e te hapori whaikaha me ngā kaiwhakarato ratonga i te whakahoahoatanga mai o ēnei ratonga e rua i ngā marama o Āperira-Hūrae 2023, nā te uru ki te tukanga whai wāhitanga. Ka mihi ake e mātou ki te hunga katoa nā rātou i whai wāhi mai i ō rātou nā whakaaro ki ēnei ratonga. Ka whakaaengia ngā ratonga e rua, ā, ka whakatinana ake nei.

Ko te pūtake o te ratonga he whakakaha ake te aronga o te haumarutanga, te reo, ngā oranga pai me ngā mōtika o te hunga whaikaha, ngā tāngata whaikaha Māori anō hoki. E whakamimiti ana hoki i ngā tūraru me ngā āhuatanga o te whakangongo, mahi tūkinotanga i roto i ngā ratonga e whakaratohia ana e Whaikaha. Ko te ratonga tuatahi nei e kīia ana ko Whakatipu Reo me te Haumaru – Ngā Tāngata mā ` Mātou i mōhiotia nei hei tangata whaikaha aroturukitanga takiruatanga. Ko te ratonga tuarua e kīia ana ko Whakatipu Reo me te Haumaru – Te Tautoko Panonitanga, e aro ana kia tautoko ake i ngā kaiwhakarato ko rātou kei te wheakohia ngā take kounga hei whakawhanake.

Ko ngā putanga matua e whitu e whakaratohia ana e ngā ratonga e rua puta atu i Aotearoa. Kua tōngakingaki a Whaikaha kia tuku tahua kia whakatinanahia ai ngā ratonga e rua nei.

## Te tukanga tono e whakahaerehia ai e mātou

Ko te tukanga tono tērā tā Whaikaha e whakatau ai mā wai rā ngā ratonga e whakarato ai. Te āhua nei ko te ara ka whāia he tuku Rēhita Pai Mai (ROI) e herea ana e ngā rōpū whakahaere kia whakarāpotohia me pēhea rā e rātou e whakarato ai i ngā putanga matua e whitu me te whakatutuki I ngā paearu motuhake. Ko aua rōpū whakahaere e eke ki ngā paearu o te tukanga ROI, kāore e kore ka pōhiritia mai rātou

kia Tuku Tono puka Mai (RFP).

Ko te tukanga tono e whakatairanga ai ki te paetukutuku o Whaikaha, ā, e whai hononga ana ki Tā te Kāwanatanga paetukutuku Ngā Ratonga Tono Hiko (GETS). Ka ākina e mātou ngā rōpū whakahaere katoa kia uru mai i tēnei tukunga tono. Ko te whāinga ia e tīmata ai mātou hei te tōnga o Nōema 2023, kātahi ngā rōpū whakahaere ka whai wā ki te whakariterite i a rātou puka tae ake ki te Pēpuere 2024. He angitu ka tukuna ki te tuku pātai mai me te kimi whakamāramatanga.

## Ngā ratonga e rua e haupū moni ana mātou

### Te Reo Whakatipu me te Haumaru – Ngā Tāngata mā Mātou:

Ko te hunga kaimahi ko te hunga whaikaha, tāngata whaikaha Māori me ngā mema o te whānau. Ka tīmata i a rātou ki te mahi tahi me ngā whaikaha pakeke e noho ana ki roto i ngā whare manaaki, ā, haere nei te wā tae anō ngā ratonga ki ēnei ko te pitomata nei e noho tūraru ana rātou. Ko te hunga e mōhio nei e noho haumaru kore ana, pōuri ana, ko tā ngā kaimahi he tautoko i te tangata whaikaha, tangata whaikaha Māori rānei ka whāia ai te ara e tika ana hei whakatika i te haku, ina koa Te Kapa Āraitanga Tūkinotanga Whaikaha me te

Urupare (DAPAR), Nōku te Kāinga, Nāku te Whakatau, ngā Kaitautoko motuhake, tukanga amuamu, te hunga kaitūhono EGL, NASC, ngā Pirihimana rānei.

Ko Ngā Tāngata mā Mātou e noho ana i waho atu i a Whaikaha ka noho motuhake atu i ngā kaiwhakarato ratonga. Ko Ngā Tāngata mā Mātou e whakarato ai he papa whakarongo anō ki ngā reo o te hunga whaikaha, ā, ka waihanga ai he pikitia o ngā māharahara, take me ngā ia o te wā ka whāngai mai ai ki te pūnaha kounga Whaikaha me te hapori whaikaha hoki.

Ko te Tautoko Panonitanga he ratonga kupu tohutohu aronui mā ngā kairato he take kounga, ā, ka kore i a rātou ngā āheinga me ngā rawa kia puta ake ngā whakapaitanga. Ka kirimanahia e Whaikaha he ratonga whakariterite e tūhono atu ana ki te tātaringa Whaikaha/kaupapa whakawhanake arotakenga. Mā rātou e kimi atu he puna mātanga me he pūkenga kanorau, wheakotanga hoki. Kātahi ka tūhono ai i ngā mahi hei mahi tahi atu ki te kaiwhakarato mō te wā poto heitautoko i a rātou ki te panoni i a rātou take kounga ake.

Ko ngā āhuatanga ahurea mō ngā Kaupapa Māori, waihoki ngā Kaiwhakarato Pasifika hoki. Ka haupū moni anō a Whaikaha i ngā tautoko kupu tohutohu aronui hoki.